আব্দুর রউফ রিপন, নওগাঁ প্রতিনিধিঃ সারা বিশ্বের ন্যায় নওগাঁর নিয়ামতপুরে মাদকদ্রব্যের অপব্যবহার ও অবৈধ পাচার বিরোধী আন্তর্জাতিক দিবস যথাযোগ্য মর্যাদায় পালিত হয়েছে। বুধবার বর্ণাঢ্য র‌্যালির মধ্য দিয়ে দিবসটির সূচনা করা হয়। র‌্যালিটি উপজেলার বিভিন্ন সড়ক প্রদক্ষিন করে উপজেলা পরিষদ মিলানায়তনে এসে শেষ হয়। র‌্যালি শেষে উপজেলা পরিষদ মিলানায়তনে এক আলোচনা সভার আয়োজন করা হয়। উপজেলা নির্বাহী অফিসার (ভারপ্রাপ্ত) ও সহকারী কমিশনার (ভূমি) শাহিন রেজার সভাপতিত্বে আলোচনা সভায় প্রধান অতিথি হিসাবে উপস্থিত ছিলেন উপজেলা পরিষদ চেয়ারম্যান আলহাজ্ব এনামুল হক। উপজেলা রির্সোস সেন্টারের ইন্সট্রাক্টর আশরাফুল ইসলামের সঞ্চালনায় বিশেষ অতিথি হিসাবে উপস্থিত ছিলেন উপজেলা মহিলা ভাইস চেয়ারম্যান মনোয়ারা বেগম, উপজেলা মাধ্যমিক শিক্ষা অফিসার শাহ আলম শেখ, ওসি (তদন্ত) নাজমুল হক।আলোচনা সভায় অন্যান্যের মধ্যে উপস্থিত ছিলেন উপজেলা সমবায় অফিসার তরিকুল ইসলাম, উপজেলা সমবায় অফিসার রুহুল আমীন, উপজেলা সমাজ সেবা অফিসার সাইদুর রহমান, উপজেলা প্রেস ক্লাবের সভাপতি তোফাজ্জল হোসেন প্রমুখ।